Source: https://www.riigiteataja.ee/akt/115112013007
Timestamp: 2020-08-15 02:10:02+00:00
Document Index: 4740696

Matched Legal Cases: ['§ 3', '§ 4', '§ 6', '§ 3', '§ 4', '§ 6', '§ 4']

Sigade jõudluskontrolli läbiviimise ja geneetilise väärtuse hindamise eest põllumajandusloomade aretustoetuse saamiseks esitatavad nõuded ning toetuse taotlemise ja taotluse menetlemise kord – Riigi Teataja
Sigade jõudluskontrolli läbiviimise ja geneetilise väärtuse hindamise eest põllumajandusloomade aretustoetuse saamiseks esitatavad nõuded ning toetuse taotlemise ja taotluse menetlemise kord
Sigade jõudluskontrolli läbiviimise ja geneetilise väärtuse hindamise eest põllumajandusloomade aretustoetuse saamiseks esitatavad nõuded ning toetuse taotlemise ja taotluse menetlemise kord - sisukord
§ 3 Toetuse taotleja ja nõuded toetuse saamiseks
§ 4 Toetuse ühikumäär ja toetuse maksimaalne suurus
§ 6 Taotluse läbivaatamine ja kontrollimine ning toetuse määramine
RT I, 15.11.2013, 7
Vastu võetud 13.11.2013 nr 66
Määrusega kehtestatakse sigade jõudluskontrolli läbiviimise ja geneetilise väärtuse hindamise eest põllumajandusloomade aretustoetuse (edaspidi toetus) saamiseks esitatavad nõuded ning toetuse taotlemise ja taotluse menetlemise kord.
Toetus on riigiabi komisjoni määruse (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3–21), tähenduses.
§ 3. Toetuse taotleja ja nõuded toetuse saamiseks
Toetust võib anda põllumajandusloomade aretuse seaduse alusel tunnustatud sigade jõudluskontrolli läbiviijale (edaspidi taotleja), kes esitas 2013. aastal taotluse põllumajandusloomade aretustoetuse saamiseks jõudluskontrolli läbiviimise ja geneetilise väärtuse hindamise eest ning kelle suhtes tegi Põllumajanduse Registrite ja Informatsiooni Amet (edaspidi amet) 2013. aastal põllumajandusloomade aretustoetuse määramise otsuse, mille alusel maksti taotlejale aretustoetus välja.
§ 4. Toetuse ühikumäär ja toetuse maksimaalne suurus
(1) Toetuse ühikumäär sigade jõudluskontrolli läbiviimise ja geneetilise väärtuse hindamise eest ühe looma kohta on 15,91 eurot.
(2) Taotlejale antava toetuse maksimaalne suurus on 249 726 eurot.
(1) Amet teavitab toetuse taotlemise õigust omavat isikut toetuse taotlemise võimalusest kirjalikult.
(2) Toetuse taotlemiseks esitab taotleja ametile lisas toodud vormi kohase taotluse 26. novembriks 2013. a.
§ 6. Taotluse läbivaatamine ja kontrollimine ning toetuse määramine
(1) Amet vaatab taotluse läbi ning kontrollib esitatud andmete õigsust ja taotleja vastavust toetuse saamiseks kehtestatud nõuetele.
(2) Ameti peadirektor otsustab toetuse määramise või taotluse rahuldamata jätmise 15 tööpäeva jooksul arvates taotluse esitamise tähtpäevast.
(4) Kui tehtud otsus piirab isiku õigusi või paneb talle kohustusi, saadetakse taotlejale otsuse ärakiri või väljavõte otsusest kümne tööpäeva jooksul arvates otsuse tegemisest tähtkirjaga või väljastusteatega tähtkirjaga või taotleja nõusolekul tema taotluses näidatud elektronposti aadressil.
(5) Amet arvutab taotlejale makstava toetuse suuruse, arvestades § 4 lõikes 1 sätestatud toetuse ühikumäära ja 2013. aastal taotlejale makstud põllumajandusloomade aretustoetuse suuruse arvutamise aluseks olnud põllumajandusloomade arvu.
Toetus makstakse taotlejale välja viie tööpäeva jooksul arvates toetuse määramise otsuse tegemisest.
Amet säilitab esitatud taotlusi kümme aastat.
Määrus jõustub 20. novembril 2013. a.
Majandus- ja kommunikatsiooniminister põllumajandusministri ülesannetes
Lisa Taotlus sigade jõudluskontrolli läbiviimise ja geneetilise väärtuse hindamise eest põllumajandusloomade aretustoetuse saamiseks